Tischlbong bschded aus 5 Oatsdail, de Par Soga, Scholeit, Pauarn, Rana und Braida hoassn. Es is owa koa aigane Gmoa sondan a Frakzion fu Paluzza, wos de negsde gressane Oatschoft waida unt im Doi is und auf Furlanisch Paluce hoast. Da Blöknboss, de auf italienisch "passo di Monte Croce Carnico" hoast, is neman Kanaldoi de oanzige Schdrosnfabindung fum Friaul aus noch Estareich und woa schau in da Römazeid a wichdige Fabindung fu Italien in'dn Noadn. De Via Iulia Augusta is genau doat fu Aquileia kemad iwa de Karnischn Oipn driwa und daun waida bis noch Soizbuag gaunga.